Ma, kleuter sterf ná val uit gebouArgieffoto: ER24 Russel Meiring, woordvoerder van ER24, het gesê min besonderhede oor die voorval is in hierdie stadium bekend. “Paramedici is saam met die polisie na die toneel ontbied in Claimstraat, Joubert Park. Die ma en dogtertjie het op die grond gelê nadat hulle van die sesde verdieping van die gebou geval het,” het hy gesê. Volgens Meiring het die ma reeds aan haar veelvuldige beserings beswyk en was die kleuter in ŉ kritieke toestand. “Paramedici het haar dadelik behandel en probeer om haar te stabiliseer, maar sy is ook op die toneel dood,” het hy gesê. Die polisie ondersoek die voorval. Lees die opvolgberig hier.